Harry Keltjärv
Harry Keltjärv (22. veebruar (vkj)/ 6. märts 1891 Tallinn – 24. veebruar 1959 Lääne-Saksamaa) oli eesti pianist. Ta osales Esimeses maailmasõjas. Ta õppis Tallinna Konservatooriumi klaveriklassis. Oli ringhäälingu Corso-trio juht ja Eesti Kutsemuusikute Ühingu esimees. Teise maailmasõja lõpul sai ta Berliinis raskelt haavata ja kaotas parema silma. Ta oli Saksamaa Eesti Võitlejate Ühingu Vanematekogu liige.